CELEX: 32021R0718
Language: sk
Date: 2021-04-30 00:00:00
Title: Vykonávacie nariadenie Komisie (EÚ) 2021/718 z 30. apríla 2021, ktorým sa mení vykonávacie nariadenie (EÚ) č. 371/2011, pokiaľ ide o názov držiteľa povolenia na sodnú soľ dimetylglycínu ako kŕmnej doplnkovej látky (Text s významom pre EHP)

3.5.2021   
               
               
                  SK
               
               
                  Úradný vestník Európskej únie
               
               
                  L 151/10
               
            
         VYKONÁVACIE NARIADENIE KOMISIE (EÚ) 2021/718
         z 30. apríla 2021,
         ktorým sa mení vykonávacie nariadenie (EÚ) č. 371/2011, pokiaľ ide o názov držiteľa povolenia na sodnú soľ dimetylglycínu ako kŕmnej doplnkovej látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     Spoločnosť Taminco BVBA predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia, pokiaľ ide o vykonávacie nariadenie Komisie (EÚ) č. 371/2011 (2). Žiadateľ uviedol, že Belgicko zreformovalo svoj zákonník o spoločnostiach a združeniach („Wetboek van Vennootschappen en Verenigingen“), čo viedlo k zmenám, ktoré sa dotýkali všetkých belgických subjektov. V rámci zmenenej legislatívy bol typ spoločnosti „besloten vennootschap met beperkte aansprakelijkheid“ („BVBA“), pod ktorým Taminco podniká, zmenený na „besloten vennootschap“ („BV“). Spoločnosť zostáva spoločnosťou s ručením obmedzeným podľa belgického práva. Znamená to, že spoločnosť Taminco bude od 1. januára 2021 obchodovať pod názvom „Taminco BV“. K žiadosti boli priložené relevantné podporné údaje.
                  
               
                     (3)
                  
                  
                     Navrhovaná zmena podmienok povolenia je výhradne administratívnej povahy a nemá za následok nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
                  
               
                     (4)
                  
                  
                     Aby žiadateľ mohol využívať svoje práva na uvádzanie na trh pod názvom Taminco BV, je potrebné zmeniť podmienky povolenia.
                  
               
                     (5)
                  
                  
                     Vykonávacie nariadenie (EÚ) č. 371/2011 by sa preto malo zodpovedajúcim spôsobom zmeniť.
                  
               
                     (6)
                  
                  
                     Keďže bezpečnostné dôvody si nevyžadujú bezprostredné uplatňovanie zmeny zavedenej týmto nariadením do vykonávacieho nariadenia (EÚ) č. 371/2011, je vhodné stanoviť prechodné obdobie, počas ktorého sa môžu spotrebovať existujúce zásoby.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vykonávacieho nariadenia (EÚ) č. 371/2011
            Vykonávacie nariadenie (EÚ) č. 371/2011 sa mení takto:
            
                        1.
                     
                     
                        V názve sa slová „držiteľ povolenia spoločnosť Taminco N.V.“ nahrádzajú slovami „držiteľ povolenia spoločnosť Taminco BV“;
                     
                  
                        2.
                     
                     
                        V druhom stĺpci prílohy „Názov držiteľa povolenia“ sa slová „Taminco B.V.B.A“ nahrádzajú slovami „Taminco BV“.
                     
                  
         
            Článok 2
            Prechodné opatrenia
            Existujúce zásoby doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
         
         
            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) č. 371/2011 z 15. apríla 2011 týkajúce sa schválenia sodnej soli dimetylglycínu ako kŕmnej doplnkovej látky pre kurčatá na výkrm (držiteľ povolenia spoločnosť Taminco N.V.) (Ú. v. EÚ L 102, 16.4.2011, s. 6).